钦定古今图书集成/明伦汇编/官常典/第717卷 > 郑颐
## 钦定古今图书集成/明伦汇编/官常典/第717卷 > 郑颐

按《北齐书》本传：“颐字子默，彭城人。高祖据魏，彭城守
自荥阳徙焉。颐聪敏，颇涉文义。初为太原公东阁祭
酒，与宋钦道特相友爱，钦道每师事之。杨愔始轻宋、
郑，不为之礼。俄而自结人主，与参顾命。钦道复旧，与
济南款狎，共相引致，无所不言。乾明初，拜散骑常侍。
二人权势之重，与愔相埒。愔见害之时，邢子才流涕”
曰：“杨令君虽其人，死日恨不得一佳伴。”颐后与愔同
诛，进赠殿中尚书、广州刺史。